CELEX: 32005D0343
Language: bg
Date: 2005-04-11 00:00:00
Title: Решение на Комисията от 11 април 2005 година за установяване на екологични критерии и свързаните с тях изисквания за оценяване и удостоверяване за присъждане на знака за екомаркировка на Общността на преносими компютри (нотифицирано под номер C(2005) 1027)Текст от значение за ЕИП.

Важна правна забележка

|

32005D0343

Официален вестник n° L 115 , 04/05/2005 стр. 0035 - 0041

		20050411Решение на Комисиятаот 11 април 2005 годиназа установяване на екологични критерии и свързаните с тях изисквания за оценяване и удостоверяване за присъждане на знака за екомаркировка на Общността на преносими компютри(нотифицирано под номер C(2005) 1027)(текст от значение за ЕИП)(2005/343/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно актуализираната схема на Общността за присъждане на знака за екомаркировка [1], и по-специално член 6, параграф 1, втора алинея от него,след консултации с Комитета по екомаркировка на Европейския съюз,като има предвид, че:(1) Съгласно Регламент (ЕО) № 1980/2000 екомаркировката на Общността може да се присъди на продукт, притежаващ характеристики, които му позволяват да допринесе значително за подобряване на ключовите аспекти на околната среда.(2) Регламент (ЕО) № 1980/2000 предвижда, че трябва да се установят специфични критерии за екомаркировка по продуктовите групи, изготвени на базата на критериите, съставени от Комитета по екомаркировка на Европейския съюз.(3) Той предвижда също, че преразглеждането на критериите за екомаркировка, а така също и изискванията за оценяване и удостоверяване, свързани с тези критерии, трябва да се извършат преди края на периода на валидност на критериите, определен за разглежданата продуктова група.(4) Уместно е, с цел да се отрази развитието на пазара, да се актуализират екологичните критерии, установени с Решение 2001/687/EО на Комисията от 28 август 2001 г. за установяване на екологичните критерии за присъждането на знака за eкoмаркировката на Общността върху преносими компютри [2].(5) Освен това, с цел да се посочи, че устройствата със сензорен дисплей трябва да се включат в продуктовата група и че онези компютри, чиято основна употреба не е свързана със съставянето и ползването на компютърни програми, трябва да се изключат, е необходимо да се преработи дефиницията на продуктовата група, определена в посоченото решение.(6) За по-голяма яснота Решение 2001/687/EО следва да бъде заменено.(7) Актуализираните екологични критерии и свързаните с тях изисквания за оценяване и удостоверяване са валидни за период четири години.(8) Уместно е да се разреши преходен период от не повече от 12 месеца за производителите, на чиито продукти е присъден знак за екомаркировка преди датата на нотификацията на настоящото решение или които са кандидатствали за такова присъждане преди тази дата, така че те да имат достатъчно време, за да адаптират продуктите си и да ги приведат в съответствие с актуализираните критерии и изисквания.(9) Мерките, предвидени в настоящото решение, са в съответствие със становището на комитета, създаден съгласно член 17 от Регламент (ЕО) № 1980/2000.ПРИЕ НАСТОЯЩОТО РЕШЕНИЕ:Член 1Продуктовата група "преносими компютри" включва компютри, които могат да се използват на различни места и се състоят от компютър (системно устройство), дисплей и клавиатура, комбинирани в обща кутия, предназначени са за лесно пренасяне от едно място на друго и могат да се използват с вградена батерия.Тази продуктова група обхваща също устройства, оборудвани със сензорен дисплей.Продуктовата група не обхваща продукти, чиято основна цел не е свързана със съставянето и ползването на компютърни програми.Член 2За да бъде присъден знак за екомаркировка на Общността на преносим компютър, съгласно Регламент (EО) № 1980/2000 устройството трябва да попада в обхвата на продуктовата група "преносими компютри" и да отговаря на екологичните критерии, определени в приложението към настоящото решение.Член 3Екологичните критерии за продуктовата група "преносими компютри", а също и свързаните с тях изисквания за оценяване и удостоверяване са валидни до 30 април 2009 г.Член 4За административни цели кодовият номер на продуктовата група "преносими компютри" е "018".Член 5Решение 2001/687/EО се отменя.Член 6Eкoмаркировка, присъдена преди датата на нотификация на настоящото решение, по отношение на продукти, попадащи в продуктовата група "преносими компютри", може да бъде използвана до 31 март 2006 г.Когато заявленията за присъждане на екомаркировка на продукти, попадащи в продуктовата група "преносими компютри", са предоставени преди датата на нотификация на настоящото решение, на тези продукти може да бъде присъден знак за екомаркировка съгласно условията, определени в Решение 2001/687/EО. В такива случаи знакът за eкoмаркировка може да се използва до 31 март 2006 г.Член 7Адресати на настоящото решение са държавите-членки.Съставено в Брюксел на 11 април 2005 година.За КомисиятаStavros DimasЧлен на Комисията[1] ОВ L 237, 21.9.2000 г., стр. 1.[2] ОВ L 242, 12.9.2001 г., стр. 11.--------------------------------------------------20050411ПРИЛОЖЕНИЕОБЩИ ПОЛОЖЕНИЯЗа да кандидатства за присъждане на знака за екомаркировка, един преносим компютър (наричан по-долу за краткост "продуктът") трябва да попада в обхвата на продуктовата група, определен в член 1, трябва да съответства на критериите в настоящото приложение и на изпитванията, декларирани в заявлението, както е посочено в критериите. Изпитванията се провеждат от лаборатории, които отговарят на общите изисквания, на стандарта EN ISO 17025. По целесъобразност, могат да се използват други методи за изпитване, ако тяхната еквивалентност се приема от компетентния орган, оценяващ заявлението. Когато не са упоменати никакви методи за изпитване, приложими за проверка или мониторинг, компетентният орган разчита съответно на декларациите и документацията, предоставена от заявителя, и/или на независими проверки.На компетентния орган се препоръчва да взема предвид прилагането на признати схеми за опазване на околната среда, като EMAS или ISO 14001, когато оценява продуктите и следи за съответствието с критериите в настоящото приложение. (Забележка: прилагането на такива схеми за управление не е задължително условие).ЕКОЛОГИЧНИ КРИТЕРИИ1. ЕнергоспестяванеПреносимият компютър има леснодостъпен бутон за включване и изключване.Преносимият компютър поддържа икономичен режим ACPI [1] S3 (записва състоянието на системата в оперативната памет (RAM), което позволява минимален разход на енергия, не повече от 3 W. Компютърът излиза от този режим в отговор на команда от:- модема,- мрежова връзка,- клавиатура или задействане на мишката.Времето за промяна на режима от работен към икономичен режим ACPI, S3 е не повече от 15 минути бездействие на компютъра. Производителят трябва да разреши тази характеристика.Консумацията на енергия от преносимия компютър в режим "изключен" е не повече от 2 W, когато батерията е напълно заредена и захранването е включено към мрежата. В този контекст режимът "изключен" е състоянието, въведено чрез командата за изключване на компютъра.Електрозахранването на преносимия компютър е с максималната консумация на енергия не повече от 0,75 W, когато е свързано към мрежата, но не е свързано към компютъра.Заявителят предоставя на компетентния орган доклад, удостоверяващ, че консумацията на енергия в режимите ACPI, S3 и "изключен" е измерена съгласно процедурата в текущия компютърен меморандум за разбирателство "Енергийна звезда" [2]. Докладът посочва измерената консумация на енергия в тези два режима. Заявителят декларира съответствие с изискването за захранване.2. Удължена употребаНаличността на резервни батерии и електрозахранване, както и на клавиатурата и нейните части трябва да е гарантирано за три години напред от датата на производството. Освен това преносимият компютър трябва да отговаря на следните изисквания:- компютърът е проектиран така, че паметта му е леснодостъпна и може лесно да се заменя,- компютърът е проектиран така, че твърдият му диск, както и ако има налични CD и/или DVD устройства, могат лесно да се заменят.Заявителят декларира пред компетентния орган съответствието на продукта с изискванията.3. Съдържание на живак в дисплеяЗа задното осветление на плоския панелен дисплей съдържанието на живак не може да е повече от 3 mg средно за лампа. Дисплеят на джобния компютър (PDA — електронно ръчно информационно устройство) не може да съдържа живак.Заявителят декларира съответствието на продукта с тези изисквания пред компетентния орган.4. ШумДекларираното "А-претеглено ниво на звукова мощност" (re lpW) на преносимия компютър съгласно параграф 3.2.5 от ISO 9296 не превишава:- 3,5 B(А) в ненатоварен операционен режим (еквивалентен на 35 dB(А)- 4,0 B(А), когато работи твърдият диск (еквивалентен на 40 dB(А).Заявителят предоставя на компетентния орган протокол, изготвен от независима лаборатория за изпитване, акредитирана по ISO 17025, която удостоверява, че нивата на шумови емисии са измерени съгласно ISO 7779 и са декларирани съгласно стандарта ISO 9296. В протокола се посочват измерените нива на шумовите емисии в двата режима, посочени по-горе, които трябва да бъдат декларирани в съответствие с параграф 3.2.5 от ISO 9296.5. Електромагнитни емисииПреносимият компютър отговаря на изискванията, определени в стандарта ЕN 50279, категория A.Заявителят предоставя на компетентния орган доклад, удостоверяващ, че емисиите на продукта съответстват на това изискване.6. Обратно събиране и рециклиране и опасни веществаПроизводителят предлага безплатно обратно събиране на продукта с цел подновяване или рециклиране, а също и за всеки компонент, който е заменен, с изключение на елементи, радиоактивно заразени от потребителите (напр. при медицински или ядрени приложения). Освен това продуктът отговаря на следните изисквания:a) лесен е за демонтаж от специалист;б) производителят проверява пригодността на продукта за демонтаж, съставя протокол за демонтажа, който може да се предоставя на трети страни при поискване. Освен другите елементи протоколът потвърждава, че:- връзките са лесни за откриване и са достъпни,- връзките са толкова стандартизирани, доколкото е възможно,- връзките са достъпни с общодостъпни инструменти,- лампите за задното осветление на LCD се лесно отделими;в) опасните материали са лесно разделими;г) 90 % (тегловни) от пластмасовите и металните материали в корпуса и шасито подлежат технически на рециклиране;д) ако се изисква наличието на етикети, те са или лесно разделими, или са нанесени на продукта;е) пластмасовите части:- не съдържат преднамерено прибавени олово или кадмий,- са съставени от един или съвместими полимери, с изключение на капака, който се състои от не повече от два типа полимери, които са лесно разделими,- нямат метални етикети, които да не могат да бъдат отделени от един човек посредством общодостъпни инструменти;ж) пластмасовите части не съдържат полибромирани бифенили (PBB) или полибромдифенил етер (PBDE), както са посочени в член 4 от Директива 2002/95/EО на Европейския парламент и на Съвета [3]. Това изискване взема под внимание последващите адаптации и изменения, направени по посочената директива относно използването на Deca-BDE.Пластмасовите части не съдържат хлорпарафини като забавители на горенето с дължина на веригата 10—17 въглеродни атома и съдържание на хлор повече от 50 % (тегловни). (CAS № 85535-84-8 и CAS № 85535-85-9).Заявителят декларира съответствието с това изискване пред компетентния орган;з) пластмасови части, които са по-тежки от 25 g, не съдържат забавители на горенето или препарати, които по време на подаване на заявлението за присъждане на знака за екомаркировка могат да бъдат обозначени с коя да е от следните рискови фрази:Опасни за здравето:R45 (може да причини рак)R46 (може да причини наследствено генетично увреждане)R60 (може да увреди възпроизводителната функция)R61 (може да увреди плода при бременност).Опасни за околната среда:R50 (силно токсичен за водни организми)R50/R53 (силно токсичен за водни организми, може да причини дълготрайни неблагоприятни ефекти във водната среда)R51/R53 (токсичен за водни организми, може да причини дълготрайни неблагоприятни ефекти във водната среда),както са определени в Директива 67/548/ЕИО на Съвета [4];и) пластмасовите части имат постоянна маркировка за състава на материала в съответствие с ISO 11469:2000. От този критерий са изключени екструдираните пластмаси и светлинният водач на дисплеите с плосък панел;й) батериите не съдържат повече от 0,0001 % живак, 0,001 % кадмий или 0,01 % олово, тегловни проценти от теглото на батерията.Заявителят декларира съответствието на продукта с тези изисквания и предоставя на компетентния орган, оценяващ заявлението, копие от протокола за демонтаж.Във връзка с критерий 6, буква з), в случай че са използвани забавители на горенето, ако има такива, те не трябва да се обозначават с нито една от гореспоменатите рискови фрази, нито да са изброени в приложение 1 от Директива 67/548/ЕИО или нейните последващи изменения относно класификацията, опаковането и етикетирането на опасни вещества. Това изискване не се прилага към вещества за намаляване на горимостта, които при използването променят своята химическа същност, като в разглежданата пластмасова част в първоначалния си вид остават по-малко от 0,1 %, а за получените вещества няма повече основание за определяне с някоя от посочените R фрази. В документацията на заявлението за пластмасовите части с тегло > 25 g трябва да се посочат всички използвани забавители на горенето, като се даде тяхното наименование и CAS номер.7. Инструкции за потребителяПродуктът се продава със съответната информация за потребителя, която дава препоръки за неговата правилна експлоатация от гледна точка на околната среда, и по-специално:a) препоръки за използване възможностите на конфигурацията за настройка на управлението на захранването, включително информация за това, че изключването на тези настройки води до по-високи разходи на енергия, което означава увеличение на текущите разходи;б) информация за това, че енергията, консумирана от продукта от електропреносната мрежа, би могла да се сведе до нула само ако компютърът се изключи от мрежата или ако бъде изключен контактът за мрежата;в) информация за гаранцията на продукта и наличността на резервни части. Дава се информация за правилните процедури, когато на потребителя се наложи да обнови или замени компоненти;г) информация относно факта, че продуктът е проектиран с оглед възможността за повторна употреба на части и рециклиране и че не трябва да бъде изхвърлен;д) съвет как потребителят може да се възползва от процедурата на производителя за обратно събиране;е) съвет как потребителят може да използва WLAN мрежови карти за локална мрежа, които свеждат до минимум рисковете за сигурността;ж) информация за това, че на продукта е присъден знакът за eкoмаркировка на Общността, придружена с кратко обяснение какво означава това и указание, че повече информация за екомаркировката може да намери на следния адрес: http://europa.eu.int/ecolabel.Заявителят декларира съответствието на продукта с тези изисквания и предоставя копие от ръководството с инструкции на компетентния орган, оценяващ заявлението.8. ОпаковкиОпаковките отговарят на следните изисквания:a) всички компоненти на опаковките могат ръчно лесно да се разделят на отделните си съставни материали, за да се улесни рециклирането им;б) когато се използва картон, то картонените опаковки се състоят от най-малко 80 % рециклиран материал.Оценяване и удостоверяване: Заявителят декларира съответствието на продукта с тези изисквания и предоставя образец(ци) от опаковката на компетентния орган, като част от заявлението.9. Информация върху знака за eкoмаркировкатаКлетка 2 на екомаркировката съдържа следния текст:- намалена консумация на електроенергия,- проектиран за по-лесно рециклиране,- понижено ниво на шума.Заявителят декларира съответствието на продукта с изискванията на критерия и предоставя на компетентния орган копие от eкомаркировката, както би желал да изглежда върху опаковката и/или продукта, и/или придружаващата документация.[1] Съвременна конфигурация и интерфейс за управление на захранването (Advanced configuration and power interface).[2] Както е дефинирано от Агенцията за опазване на околната среда на САЩ,http://www.energystar.gov/index.cfm?c=computers.pr_crit_computers.[3] ОВ L 37, 13.2.2003 г., стр. 19.[4] ОВ L 196, 16.8.1967 г., стр. 1.--------------------------------------------------